
[bookmark: TextBodyBegin]Európsky parlament,
–	so zreteľom na konečnú ročnú účtovnú závierku Európskeho orgánu pre bankovníctvo za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:1], [1:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:2] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [2:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória orgánu za plnenie rozpočtu za rozpočtový rok 2022 (06180/2024 – C9‑0084/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:3], a najmä na jeho článok 70, [3:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES[footnoteRef:4], a najmä na jeho článok 64, [4:  	Ú. v. EÚ L 331, 15.12.2010, s. 12.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:5], a najmä na jeho článok 105, [5:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0111/2024),
1.	udeľuje absolutórium výkonnému riaditeľovi Európskeho orgánu pre bankovníctvo za plnenie rozpočtu orgánu za rozpočtový rok 2022;
2.	uvádza svoje poznámky v priloženom uznesení;
3.	poveruje svoju predsedníčku, aby postúpila toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho orgánu pre bankovníctvo, Rade, Komisii a Dvoru audítorov a aby zabezpečila ich uverejnenie v Úradnom vestníku Európskej únie (v sérii L).

2. Rozhodnutie Európskeho parlamentu z 11. apríla 2024 o účtovnej závierke Európskeho orgánu pre bankovníctvo za rozpočtový rok 2022 (2023/2146(DEC))
Európsky parlament,
–	so zreteľom na konečnú ročnú účtovnú závierku Európskeho orgánu pre bankovníctvo za rozpočtový rok 2022,
–	so zreteľom na výročnú správu Dvora audítorov o agentúrach EÚ za rozpočtový rok 2022 spolu s odpoveďami agentúr[footnoteRef:6], [6:  	Ú. v. EÚ C, C/2023/594, 27.10.2023.] 

–	so zreteľom na vyhlásenie o vierohodnosti[footnoteRef:7] vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2022 v súlade s článkom 287 Zmluvy o fungovaní Európskej únie, [7:  	Ú. v. EÚ C, C/2023/112, 12.10.2023.] 

–	so zreteľom na odporúčanie Rady z 22. februára 2024 o udelení absolutória orgánu za plnenie rozpočtu za rozpočtový rok 2022 (06180/2024 – C9‑0084/2024),
–	so zreteľom na článok 319 Zmluvy o fungovaní Európskej únie,
–	so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012[footnoteRef:8], a najmä na jeho článok 70, [8:  	Ú. v. EÚ L 193, 30.7.2018, s. 1.] 

–	so zreteľom na nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES[footnoteRef:9], a najmä na jeho článok 64, [9:  	Ú. v. EÚ L 331, 15.12.2010, s. 12.] 

–	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2018/1046[footnoteRef:10], a najmä na jeho článok 105, [10:  	Ú. v. EÚ L 122, 10.5.2019, s. 1.] 

–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0111/2024),
1.	schvaľuje účtovnú závierku Európskeho orgánu pre bankovníctvo za rozpočtový rok 2022;
2.	poveruje svoju predsedníčku, aby postúpila toto rozhodnutie výkonnému riaditeľovi Európskeho orgánu pre bankovníctvo, Rade, Komisii a Dvoru audítorov a aby zabezpečila jeho uverejnenie v Úradnom vestníku Európskej únie (v sérii L).


3. Uznesenie Európskeho parlamentu z 11. apríla 2024 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho orgánu pre bankovníctvo za rozpočtový rok 2022 (2023/2146(DEC))
Európsky parlament,
–	so zreteľom na rozhodnutie o absolutóriu za plnenie rozpočtu Európskeho orgánu pre bankovníctvo za rozpočtový rok 2022,
–	so zreteľom na článok 100 a prílohu V k rokovaciemu poriadku,
–	so zreteľom na správu Výboru pre kontrolu rozpočtu (A9-0111/2024),
A.	keďže podľa výkazu príjmov a výdavkov[footnoteRef:11] konečný rozpočet Európskeho orgánu pre bankovníctvo (ďalej len „orgán“) na rozpočtový rok 2022 predstavoval 50 315 014 EUR; keďže orgán je primárne financovaný z príspevku Únie (18 685 999 EUR) a z príspevkov národných orgánov dohľadu členských štátov a pozorovateľov (31 629 015 EUR); [11:  	Ú. v. EÚ C 73, 28.2.2023, s. 102.] 

B.	keďže Dvor audítorov v svojej správe o overení ročnej účtovnej závierky Európskeho orgánu pre bankovníctvo za rozpočtový rok 2022 (ďalej len „správa Dvora audítorov“) uvádza, že získal primeranú istotu o tom, že ročná účtovná závierka orgánu je spoľahlivá a že príslušné operácie sú zákonné a správne;
Rozpočtové a finančné riadenie
1.	s uspokojením konštatuje, že úsilie o monitorovanie rozpočtu v priebehu rozpočtového roka 2022 prinieslo mieru plnenia viazaných rozpočtových prostriedkov v bežnom roku na úrovni 99,56 %, čo v porovnaní s rokom 2021 predstavuje zvýšenie o 1,05 %; ďalej konštatuje, že miera plnenia platobných rozpočtových prostriedkov v bežnom roku bola 87,00 %, čo v porovnaní s rokom 2021 predstavuje zvýšenie o 3,00 %;
Výkonnosť
2.	víta skutočnosť, že orgán naďalej používa určité opatrenia ako kľúčové ukazovatele výkonnosti na posudzovanie svojich činností a výsledkov pri dosahovaní cieľov svojho pracovného programu; konštatuje, že na rok 2022 orgán vymedzil vo svojom pracovnom programe päť vertikálnych priorít (napr. monitorovanie a aktualizácia prudenciálneho rámca pre dohľad a riešenie krízových situácií, revízia a posilnenie rámca pre stresové testovanie v celej EÚ) a dve horizontálne priority (poskytovanie nástrojov na meranie a riadenie environmentálnych a sociálnych rizík a rizík v oblasti správy a riadenia a na monitorovanie a zmierňovanie vplyvu pandémie ochorenia COVID-19); konštatuje, že v roku 2022 orgán vykonal 95 % z približne 250 úloh stanovených v jeho pracovnom programe vrátane 15 % úloh, ktoré sa museli pridať v priebehu roka; ďalej uznáva, že v porovnaní s predchádzajúcim rokom ide o zlepšenie;
3.	je si vedomý toho, že neodôvodnená útočná vojna Ruska proti Ukrajine viedla orgán k tomu, aby zvážil výzvy a neistoty vyplývajúce z tohto konfliktu v oblastiach, ktoré patria do jeho pôsobnosti, a zodpovedajúcim spôsobom ich riešil; víta, že v dôsledku toho orgán kládol veľký dôraz na posudzovanie rizík pre banky a finančný sektor a prijal opatrenia na monitorovanie tohto sektora; ďalej konštatuje, že orgán sa okrem toho zameral na úsilie prispievajúce k uplatňovaniu a presadzovaniu uložených sankcií a na bezprostredne relevantnejšiu úroveň pre ľudí zasiahnutých týmto konfliktom, a víta úsilie orgánu v podobe usmernenia na uľahčenie prístupu k finančnému systému;
[bookmark: _GoBack]4.	konštatuje, že niektoré dôležité faktory činnosti orgánu v roku 2022 prispievali k formovaniu legislatívnych postupov, ktoré viedli k prijatiu nariadenia (EÚ) 2022/2554[footnoteRef:12] a smernice (EÚ) 2022/2556[footnoteRef:13] (nariadenie a smernica o digitálnej prevádzkovej odolnosti) a nariadenia (EÚ) 2023/1114[footnoteRef:14] (nariadenie o trhoch s kryptoaktívami) prostredníctvom reakcie na rôzne výzvy na poskytnutie poradenstva v oblasti digitálnych financií a na súvisiace otázky; konštatuje, že ďalším ťažiskovým bodom bolo zabrániť využívaniu finančného systému na účely prania špinavých peňazí a financovania terorizmu; ďalej konštatuje, že v popredí činnosti orgánu zostalo vypracovanie príslušného environmentálneho, sociálneho a správneho rámca (ESG) pre banky a monitorovanie vplyvu pandémie ochorenia COVID-19 na ich súvahy; berie na vedomie, že orgán tiež aktualizoval svoj pracovný plán týkajúci sa partnerského preskúmania na roky 2022 – 2023, a to v súlade s nariadením (EÚ) č. 1093/2010; [12:  	Nariadenie Európskeho parlamentu a Rady (EÚ) 2022/2554 zo 14. decembra 2022 o digitálnej prevádzkovej odolnosti finančného sektora a o zmene nariadení (ES) č. 1060/2009, (EÚ) č. 648/2012, (EÚ) č. 600/2014, (EÚ) č. 909/2014 a (EÚ) 2016/1011 (Ú. v. EÚ L 333, 27.12.2022, s. 1).]  [13:  	Smernica Európskeho parlamentu a Rady (EÚ) 2022/2556 zo 14. decembra 2022, ktorou sa menia smernice 2009/65/ES, 2009/138/ES, 2011/61/EÚ, 2013/36/EÚ, 2014/59/EÚ, 2014/65/EÚ, (EÚ) 2015/2366 a (EÚ) 2016/2341, pokiaľ ide o digitálnu prevádzkovú odolnosť finančného sektora (Ú. v. EÚ L 333, 27.12.2022, s. 153).]  [14:  	Nariadenie Európskeho parlamentu a Rady (EÚ) 2023/1114 z 31. mája 2023 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 (Ú. v. EÚ L 150, 9.6.2023, s. 40).] 

Efektívnosť a zisky
5.	víta, že v oblasti obstarávania orgán uplatňuje prístup, v rámci ktorého vyzýva iné agentúry, aby sa zúčastnili na jeho postupoch obstarávania, a to v prípade, keď je pravdepodobné, že o to budú mať záujem; konštatuje, že v roku 2022 bol orgán vedúcou agentúrou v jednom medziinštitucionálnom postupe obstarávania, na ktorom sa zúčastnili Európsky orgán pre cenné papiere a trhy (ESMA) a Európsky orgán pre poisťovníctvo a dôchodkové poistenie zamestnancov (EIOPA); ďalej konštatuje, že orgán sa tiež zúčastnil na mnohých medziinštitucionálnych postupoch vedených inými inštitúciami, orgánmi, úradmi a agentúrami, najmä tými, ktoré riadi Komisia; konštatuje, že v roku 2022 bolo 77 % z 96 platných rámcových zmlúv orgánu obstaraných inými inštitúciami, orgánmi, úradmi a agentúrami;
6.	konštatuje, že spoločný výbor európskych orgánov dohľadu, ktorý združuje orgán, EIOPA, ESMA, Komisiu a Európsky výbor pre systémové riziká, predstavuje kľúčové fórum pre diskusiu o spoločných regulačných otázkach a schvaľovanie spoločných iniciatív; pripomína, že spoločné iniciatívy spájajú rôzne perspektívy, znižujú duplicitu úsilia, zlepšujú vzdelávanie a posilňujú vzťahy medzi účastníkmi;
7.	víta, že orgán sa zapája do rozsiahlych iniciatív v oblasti spolupráce a spoločného využívania zdrojov s rôznymi agentúrami, ako sú napríklad spoločné účtovné služby s orgánom ESMA, spoločný bezpečnostný úradník s orgánom EIOPA, spoločné IT projekty, investície do kariérneho rozvoja a poskytovanie skúseností s cieľom pomôcť iným agentúram pri získavaní certifikácie EMAS; ďalej zdôrazňuje horizontálne prínosy spolupráce a prispôsobovania najlepších postupov;
8.	oceňuje, že orgán prijal rôzne iniciatívy, ako je optimalizácia procesov, riadenie zdrojov, digitalizácia, posilnenie spolupráce a podpora kultúry neustáleho zlepšovania; konštatuje, že medzi kľúčové stratégie patrí automatizácia procesov (bezpapierové finančné transakcie, hromadné platobné zaťaženie, nástroje pre pracovné postupy), optimalizácia zdrojov, rozhodovanie založené na údajoch, integrácia technológií (cloudové služby, digitalizácia ľudských zdrojov), spolupráca prostredníctvom prierezovo fungujúcich tímov a riadenie projektov;
9.	zdôrazňuje, že orgán je aktívnym členom siete agentúr EÚ a neustále sa rozvíjajú synergie s ostatnými európskymi orgánmi dohľadu, ako je spoločné využívanie rezervných zoznamov zamestnancov medzi orgánom, ESMA a EIOPA;
Personálna politika
10.	konštatuje, že k 31. decembru 2022 bol plán pracovných miest naplnený na 98,14 %, pričom zo 162 dočasných zamestnancov schválených v rámci rozpočtu Únie bolo vymenovaných 159 (rovnaký počet schválených miest ako v roku 2021); konštatuje, že okrem toho v roku 2022 orgán zamestnával 44 zmluvných zamestnancov (z 50 schválených miest) a 13 vyslaných národných expertov (z 19 schválených miest) plus šesť vyslaných národných expertov bez nákladov;
11.	konštatuje, že celková miera fluktuácie v roku 2022 bola 11,5 % (v porovnaní s 12 % v roku 2021); konštatuje, že celková miera fluktuácie zahŕňa ukončenie zmlúv vyslaných národných expertov, ktorých zmluvy sú vo svojej podstate kratšie, zatiaľ čo miera fluktuácie v prípade štatutárnych zamestnancov (dočasní zamestnanci a zmluvní zamestnanci) bola 9 % (v prípade zmluvných zamestnancov je o trochu vyššia než v prípade dočasných zamestnancov); zdôrazňuje, že od roku 2020 začal orgán obohacovať svoj prístup k riadeniu talentov o ďalšie opatrenia na posilnenie postavenia zamestnancov a podporu dlhodobého zapojenia (silná hodnotová ponuka zamestnancov, prispôsobené programy kariérneho rozvoja, ako je mentorstvo, iniciatívy v oblasti pracovného a súkromného života, ako je sociálny klub atď.);
12.	berie na vedomie rozdelenie žien a mužov v rámci vrcholového a stredného manažmentu orgánu, kde 16 z 29 zamestnancov vyššieho a stredného manažmentu (55 %) sú muži, a v rámci celkového počtu zamestnancov orgánu, kde 114 z 222 zamestnancov (51 %) sú muži; podporuje to, že orgán prijal chartu siete agentúr EUAN o rozmanitosti a inklúzii; konštatuje, že orgán je členom siete medzinárodných organizácií „Choose Paris Region“, ktoré podporujú rozmanité, inkluzívne a spravodlivé pracovisko a poskytujú osobám so zdravotným postihnutím v rámci náborového procesu osobitné úpravy;
13.	je informovaný o tom, že v roku 2022 sa začal prieskum zapojenia zamestnancov, na ktorý odpovedalo 71 % zamestnancov; konštatuje, že celkové priaznivé skóre, ktoré predstavuje zapojenie zamestnancov, bolo 65 % a je o 1 % vyššie ako v predchádzajúcom prieskume v roku 2019 (napriek náročnému obdobiu pandémie ochorenia COVID-19), ako aj v porovnaní s referenčnou medziagentúrnou hodnotou v EÚ;
Prevencia, riešenie konfliktov záujmov a transparentnosť
14.	víta, že orgán v roku 2022 zefektívnil proces týkajúci sa etických otázok, najmä zavedením elektronického systému pracovných postupov vrátane dôkladnejšieho a efektívnejšieho posudzovania oznámení týkajúcich sa potenciálnych konfliktov záujmov odchádzajúcich zamestnancov a oznámení o činnostiach po skončení zamestnania;
15.	zdôrazňuje, že usmernenia o oznamovaní protispoločenskej činnosti, ktoré zahŕňajú protikorupčné usmernenia, boli začlenené do učebných materiálov programov odbornej prípravy orgánu zameraných na etiku a integritu;
16.	vyjadruje uznanie za to, že v roku 2022 rada orgánov dohľadu prijala zmenu svojho rokovacieho poriadku, ako aj rokovacieho poriadku správnej rady a mandátov stálych výborov pre riešenie krízových situácií a pre boj proti praniu špinavých peňazí a financovaniu terorizmu, na základe ktorej sa členom, ktorí nahlásili konflikt záujmov, zakazuje účasť na hlasovaní a samotnej diskusii, a to bez výnimiek.
17.	konštatuje, že po ukončení vyšetrovania úradu OLAF, ktoré nenaznačilo nezrovnalosti, pokiaľ ide o dodržiavania príslušného právneho rámca dostal orgán odporúčanie prijať administratívne opatrenia, najmä v oblasti pracovných zmlúv vrcholového manažmentu; konštatuje, že vyšetrovanie odhalilo nedostatok zmluvných ustanovení týkajúcich sa postavenia mimo aktívnu službu alebo obdobia, počas ktorého sa osoba musí vyhýbať akýmkoľvek konfliktom záujmov; zdôrazňuje, že orgán v reakcii na to vo februári 2022 zaviedol nový článok do zmlúv pre riaditeľov, poradcov a vyššie pozície; konštatuje, že v dôsledku obmedzení právneho rámca služobného poriadku orgán informoval úrad OLAF, že nemôže ukladať zamestnancom požiadavky mimo tohto rámca, ako je poskytnutie náhrady v prípade, že bývalému zamestnancovi je zamedzené vykonávať pracovnú činnosť alebo pri tom čelí podstatným podmienkam;
18.	víta, že orgán zverejňuje všetky stretnutia zamestnancov s externými zainteresovanými stranami zo súkromného sektora a pre predsedu to v zmysle článku 49a nariadenia (EÚ) č. 1093/2010 robí do dvoch týždňov od príslušného stretnutia, čo sa rovnakým spôsobom uplatňuje aj na výkonného riaditeľa, hoci v článku 52a daného nariadenia sa vyžaduje, aby sa stretnutia výkonného riaditeľa zverejňovali, ale nešpecifikuje sa v ňom, v akej lehote po ich konaní sa tak má urobiť; konštatuje, že v prípade stretnutí ostatných zamestnancov so zainteresovanými stranami zo súkromného sektora sa ich zverejňovanie uskutočňuje štvrťročne;
19.	upozorňuje na uzavretie jedného prípadu oznámenia protispoločenskej činnosti v roku 2022; konštatuje, že prijaté opatrenia zahŕňali kontaktovanie príslušného vnútroštátneho orgánu s cieľom porozumieť obvineniam a opatreniam, ktoré sa prijímajú na vnútroštátnej úrovni, čo viedlo k uzavretiu prípadu bez toho, aby orgán musel prijať akékoľvek opatrenia;
20.	pripomína, že životopisy členov riadiacich orgánov a náhradníkov, vedúcich pracovníkov a riaditeľov sa uverejňujú na webovom sídle orgánu; konštatuje, že životopisy obsahujú informácie o ich odbornej praxi a vzdelaní; ďalej konštatuje, že pokiaľ ide o odborníkov, orgán uverejňuje životopisy Skupiny zainteresovaných strán v bankovníctve;
Obstarávanie
21.	konštatuje, že podľa Dvora audítorov sa orgán snažil obstarať služby v dvoch verejných súťažiach, z ktorých jedna sa týkala prieskumu trhu s finančnými službami a druhá konzultácie o ochrane údajov; konštatuje, že v jednej verejnej súťaži sa prekrývali kritériá na vyhodnotenie ponúk a podmienky účasti; poukazuje na to, že takéto prekrývanie je v rozpore s článkom 167 nariadenia o rozpočtových pravidlách, v ktorom sa stanovuje, že podmienky účasti musia byť úplne oddelené od kritérií na vyhodnotenie ponúk; konštatuje, že podmienky účasti sa používajú na hodnotenie spôsobilosti uchádzačov a kritériá na vyhodnotenie ponúk na hodnotenie ceny a kvality ponúk; s poľutovaním konštatuje, že orgán v oboch prípadoch nadhodnotil maximálnu hodnotu zákaziek, pretože prieskum trhových cien, ktorý vykonal pred začatím verejnej súťaže, mal nedostatky;
22.	konštatuje, že podľa Dvora audítorov sa nedostatky v oblasti obstarávania, ktoré sa týkali dvoch samostatných rokovacích konaní a ktoré boli oznámené v roku 2021, napravili, keďže orgán v súčasnosti používa vzory Komisie, čím zosúladil svoje postupy s pripomienkou Dvora audítorov;
23.	zdôrazňuje, že od rozpočtového roka 2020 Dvor audítorov každý rok predkladá nové pripomienky týkajúce sa obstarávania v prípade štyroch agentúr a orgán je jednou z nich; pripomína, že cieľom pravidiel verejného obstarávania je umožniť obstarávateľským subjektom získať tovar a služby, ktoré potrebujú, za najlepšiu cenu a zároveň zabezpečiť spravodlivú hospodársku súťaž medzi uchádzačmi a súlad so zásadami transparentnosti, proporcionality, rovnakého zaobchádzania a nediskriminácie; vyzýva orgán, aby zabezpečil úplný súlad s platnými pravidlami verejného obstarávania, aby sa dosiahol najlepší možný pomer medzi kvalitou a cenou;
Vnútorná kontrola
24.	pripomína, že orgán začal v roku 2021 pracovať s partnerom špecializujúcim sa na oblasť riadenia rizík s cieľom zlepšiť zlučiteľnosť súčasného programu riadenia rizík orgánu s rámcom COSO pre riadenie podnikových rizík (ERM) a táto spolupráca pokračovala aj v roku 2022; konštatuje, že s cieľom ďalej posilniť vnútorné kontroly orgán plánuje integrovať svoj program riadenia rizík do rámca COSO ERM, zintenzívniť činnosti súvisiace s etikou a v roku 2023 poskytovať prispôsobenú odbornú prípravu v oblasti vnútornej kontroly na zachovanie a zvýšenie účinnosti celkového systému vnútorných kontrol;
25.	poznamenáva, že podľa Dvora audítorov sa nedostatky, ktoré boli oznámené v roku 2021 v oblasti vnútornej kontroly a týkali sa postupov prijímania zamestnancov, napravili po tom, ako orgán zodpovedajúcim spôsobom upravil svoje postupy;
Ďalšie pripomienky
26.	víta, že orgán v roku 2022 naďalej propagoval svoju prácu a výsledky prostredníctvom rôznych komunikačných kanálov, ako je jeho webové sídlo, rozhovory v tlači a platformy sociálnych médií; konštatuje, že orgán taktiež zvýšil počet vizualizácií dynamických údajov na účely komplexnejšej a prijateľnejšej prezentácie veľkého množstva údajov a uverejnil 149 tlačových správ a správ, propagoval svoju prácu v tlači a médiách, uskutočnil 74 rozhovorov a brífingov s tlačou a odpovedal e-mailom na 706 otázok;
27.	víta, že v roku 2022 bol orgánu udelený certifikát schémy pre environmentálne manažérstvo a audit (EMAS) a že úspešne dosiahol svoje environmentálne ciele na rok 2022 v oblasti cestovania, energií, odpadu, obstarávania a hlavnej činnosti; zdôrazňuje, že k jeho úspechom patrí minimálne 50 % zníženie činností súvisiacich s cestovaním, 10 % zníženie spotreby energie v budovách, záväzok recyklovať aspoň 70 % odpadu a zohľadnenie vplyvu na životné prostredie vo všetkých zmluvách orgánu v rámci obstarávania;
28.	oceňuje, že orgán sa zaviazal znížiť spotrebu energie v roku 2022 o 10 % (v porovnaní s rokom 2019); pripomína, že na dosiahnutie tohto cieľa orgán zaviedol napríklad tieto opatrenia: zmenu vykurovacích plánov a zníženie teploty nastavených hodnôt v termostatoch, úplný prechod dodávok energie na obnoviteľné zdroje energie, každodenné monitorovanie meračov s cieľom vyhodnotiť výsledky prijatých opatrení a informačná kampaň pre zamestnancov o úsporách energie; konštatuje, že do konca roku 2022 sa (v porovnaní s rokom 2019) podarilo znížiť spotrebu energie o 16,4 %.
°
°	°
29.	pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 11. apríla 2024[footnoteRef:15] o výkonnosti, finančnom riadení a kontrole agentúr. [15:  	Prijaté texty, P9_TA(2024)0280.] 

